Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: állami vagyontárgyak önkormányzatok tulajdonába adásáról szóló 1991. évi XXXIII. törvény értelemében – a vagyonátadó bizottságoktól igényelhették azon ingatlanok tulajdonukba adását, amelyeknek a törvény hatálybalépése napján
Paragraph Index: 277

2002. évi választások elsõ fordulóját követõen nem tett eleget a közoktatásról szóló törvényben szabályozott ágazati irányítási feladatainak. E mulasztása azáltal valósult meg, hogy a rendelkezésére álló eszközökkel nem adott egyértelmû, világos, félreérthetetlen tájékoztatást az iskolák fenntartóinak és igazgatóinak, továbbá pedagógusainak arra vonatkozóan, hogy az országgyûlési választásokkal kapcsolatos állampolgári jogok gyakorlása során milyen szerepe lehet az iskoláknak. Nem tette meg a szükséges intézkedéseket az oktatási miniszter akkor sem, amikor egyértelmûvé vált, hogy egyes iskolákban megsértették a tanulók személyiségi jogait, a hátrányos megkülönböztetésre vonatkozó tilalmat, a családi élethez, magánélethez való jogot. Az országgyûlési biztos általános helyettese a szülõk és a tanulók alkotmányos jogait érintõ panasz nyomán nem az egyes iskolákban történteket vizsgálta, mivel az elsõdlegesen a fenntartó feladata, hanem a miniszter eljárását, amirõl nyilatkozatot kért tõle. Az oktatási miniszter közölte, hogy a beadványban kifogásoltak miatt a minisztériumhoz panasz nem érkezett, az esetekrõl a tárca is csak a sajtóból értesült. Ennek nyomán 2002. április 12-én és az azt követõ napokban több napilapban nyilatkozatot jelentettek meg a következõ szöveggel: „Az Oktatási Minisztérium arra kéri a pedagógusokat, hogy ne folytassanak politikai tevékenységet az iskolákban. Minden magyar állampolgár, így a pedagógusok elõtt is nyilvánvaló, hogy a választások második fordulójában leadott szavazatuk alapjaiban határozza majd meg Magyarország jövõjét. Az e személyes döntés miatt érzett felelõsség üdvözlendõ, azonban nem lehet hatással az óvodák, iskolák, kollégiumok nyugodt mûködésére, nem jelenhet meg a tanórákon, a gyerekekkel történõ együttlétek során. A tárca arra kéri a pedagógusokat, hogy a munkatársakkal, szülõkkel folytatott, az országgyûlési választásokkal összefüggõ párbeszéd helyszíne ne a közoktatási intézmény legyen.” Ezen túlmenõen a miniszter az elektronikus sajtóban is többször nyilatkozott a témában hasonló tartalommal. Mindezek alapján úgy látta, mind a tárca, mind személy szerint õ mindent megtett annak érdekében, hogy a közoktatási intézményekben ne kerüljön sor a választók befolyásolására, de még politizálásra sem a gyermekekkel, tanulókkal, szülõkkel érintkezõ pedagógusok részérõl.

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes